joelniklaus/EU_Wikipedias huggingface dataset:
Carl Adolf Möllerswärd

Carl Adolf Möllerswärd (Möllersvärd)  (19. toukokuuta 1744 Mäntsälä – 22. kesäkuuta 1828 Mäntsälä) oli suomalainen sotilas ja valtiopäivämies.

Möllerswärdin vanhemmat olivat kapteeni Carl Johan Möllerswärd ja Maria Helena Sahlo ja puoliso vuodesta 1774 Maria Charlotta L'Estrade.  Möllerswärd oli kadetti tykistössä 1755 ja vapaaehtoinen Uudenmaan rakuunarykmentissä 1760. Palveltuaan sekä Hämeenlinnan rykmentissä että laivastossa vuodesta 1761 hänestä tuli kersantti Uudenmaan jalkaväkirykmenttiin 1768. Vänrikiksi hän yleni Porin rykmentissä 1769 ja luutnantiksi 1772. Kapteeni Kronobergin rykmentissä Möllerswärd oli 1774 ja Skytten rykmentissä 1776. Palveluksesta hän erosi majurina 1781, mutta oltuaan kuningas Kustaa III:n adjutanttina 1788 hän palasi sodan sytyttyä majurina palvelukseen Savoon 1789. Toimittuaan Kymenkartanon läänin osan hallinnossa hän sai maaherran arvon kesällä 1790.  Möllerswärd oli edustaja aatelissäädyssä Porvoon valtiopäivillä 1809. 

Everstiluutnantti Karl Magnus Möllersvärd oli Carl Adolf Möllerswärdin poika, hovineiti Ulrika Möllersvärd oli hänen tyttärensä.

Lähteet

 Suomalaiset sotilaat
 Suomalaiset aateliset
 Suomen suuriruhtinaskunnan aatelissäädyn valtiopäivämiehet
 Porvoon valtiopäivät
 Vuonna 1744 syntyneet
 Vuonna 1828 kuolleet
Artur Salomon Pohja

Artur Salomon Pohja (myös muodoissa Arttur ja Artturi, 24. lokakuuta 1891 Tampere – 15. lokakuuta 1963) oli Tampereen punakaartin I rykmentin II pataljoonan III komppanian päällikkö.

Artturi Salomon oli 12-lapsisen työläisperheen viides lapsi ja vanhin poika (sisaret Ida Josefiina Pohja, Anna Hilja Sofia Pohja, Matilda Ingeborg Korppoo os. Pohja, Saima Maria Maija Lahtinen os. Pohja, Lyyli Vilhelmiina Vesala os. Pohja, Paavo Pietari Pohja, Yrjö Mikael Pohja, Alli Ester Pohja, Erkki Sakari Pohja, Matti Tapani Pohja ja Sirkka Mirjam Pohja). Hänen vanhempansa olivat Salomon Heikinpoika Pohja ja Maria Vilhelmiina Kallentytär Pohja

Artturi Salomon oli Finlaysonin tehtaan voimistelu- ja urheiluseuran johtokunnassa ja työskenteli Finlaysonin tehtaalla kankuriosastolla laitosmiehenä alkaen 1904.

Hänet vangittiin sisällissodan jälkeen kotoaan Satakunnankadulta Tampereelta 14.4.1918 ja tuomittiin 9.8.1918 27-vuotiaana neljän vuoden kuritushuonerangaistukseen sekä viiden vuoden kansalaisluottamuksen menetykseen avunnannosta maanpetokseen. Artturia pidettiin tutkinnan aikana Tampereen vankileirillä. Hänet mainitaan Valtionrikosasian tiedusteluosaston 15.10.1918 julkaisemassa luettelo C -nimilistassa jonka kuvataan olevan luettelo "vaarallisemmista, vielä toistaiseksi vapaalla jalalla olevista ja kesän aikana eri vankileireistä karanneista kapinallisista."  Ei ole selvää onko Pohjan nimi listalla vahingossa, vaikka hänet on jo saatu kiinni, vai onko hän paennut vankileiriltä.

Kuulusteluissa 20.4.1918 Artturi kertoi liittyneensä punakaartiin omasta vapaasta tahdostaan ja tulleensa äänestetyksi komppanianpäälliköksi kun edellinen päällikkö oli saanut ylennyksen. Artturin mukaan hän tuli valituksi äänestyksessä koska oli voimistelija. Hän kertoi osallistuneensa Ruovedellä taisteluun, mutta jättäneensä kiväärinsä 4.4.1918 Yhteiskoululle. Artturin mukaan hän ei osallistunut Tampereen taisteluihin, mutta hän myönsi kulkeneensa yhtenä päivänä kadulla sapelin kanssa. Hän sanoi olleensa menossa valokuvattavaksi.

Artturin tutkintapapereissa Kansallisarkistossa on useita ns. mainekirjeitä, joissa hänet todistetaan kunnolliseksi ja luotettavaksi. Kiinnostavana yksityiskohtana yksi kirjeistä on hänen langoltaan kansakoulunopettaja Pauli Korppoolta Pälkäneeltä. Kirje on allekirjoitettu 5.5.1918. Pälkäneen suojeluskunnan 10.10.1919 vapaussodan muistomitalien myöntämistä varten kootun listan mukaan Pauli Korppoo oli liittynyt suojeluskuntaan 24.3.1918 ja osallistunut sisällissotaan valkoisten riveissä. Artturin sisko, Paulin vaimo, opettajatar Tilda Korppoo os. Pohja oli jo 16.11.1919 mukana perustamassa Pälkäneen suojeluskunnan naisosastoa ja olin sen jäsen ainakin vielä 1921 alussa.

Myös Artturin veli, Yrjö Mikael, sekä sisko Lyyli Vilhelmiina, tuomittiin rangaistuksiin sisällissodan jälkeen Tampereella, joskin Lyyli Vilhelmiinan rangaistus oli ehdollinen.

Artturi kuoli hukkumalla Näsijärveen marraskuussa 1963. Hänet on haudattu Kangasalle Vatialan hautausmaalle.

Lähteet 

Suomen sisällissodan punaiset
Vuonna 1891 syntyneet
Vuonna 1963 kuolleet
Bernt Gustaf Eneskjöld

Bernt Gustaf Eneskjöld  (4. kesäkuuta 1756 – 13. joulukuuta 1829 Vehmaa) oli suomalainen sotilas ja valtiopäivämies.

Eneskjöldin vanhemmat olivat Berndt Johan ja Christina Eleonora Eneskjöld ja puoliso vuodesta 1786 Anna Christina Mörtengren (k. 1853). Hän oli korpraali henkirakuunarykmentissä 1769 ja kornetti 1777. Oltuaan reservissä vuodesta 1781 Eneskjöld erosi palveluksesta luutnanttina 1789.  Hän oli edustaja aatelissäädyssä Porvoon valtiopäivillä 1809.

Lähteet

 Suomalaiset sotilaat
 Suomalaiset aateliset
 Suomen suuriruhtinaskunnan aatelissäädyn valtiopäivämiehet
 Porvoon valtiopäivät
 Vuonna 1756 syntyneet
 Vuonna 1829 kuolleet
Gloria (nimi)

Gloria on naisen etunimi. Se pohjautuu latinan sanaan gloria, joka merkitsee muun muassa ’kunniaa’, ’mainetta’ ja ’ylistystä’.

Digi- ja väestötietoviraston mukaan Gloria on vuoteen 2020 mennessä ollut Suomessa virallisena etunimenä noin 260 naisella. Gloria-nimi ei ole mukana almanakassa, mutta se esiintyy Helsingin yliopiston almanakkatoimiston julkaisemissa koirien ja hevosten nimipäiväkalentereissa. Koirilla Glorian nimipäivä on 15. syyskuuta, hevosilla 20. heinäkuuta.

Tunnettuja Glorioita
Gloria Arieira (s. 1953), brasilialainen kielenkääntäjä
Gloria Banditelli (s. 1954), italialainen oopperalaulaja
Gloria Blondell (1910–1986), yhdysvaltalainen näyttelijä
Gloria Coates (s. 1938), yhdysvaltalainen säveltäjä
Gloria DeHaven (1925–2016), yhdysvaltalainen näyttelijä
Gloria Estefan (s. 1957), amerikankuubalainen laulaja-lauluntekijä
Gloria Foster (1933–2001), yhdysvaltalainen näyttelijä
Gloria Garrido (s. 1951), ranskalainen korkeushyppääjä
Gloria Gaynor (s. 1949), yhdysvaltalainen soullaulaja
Gloria Grahame (1923–1981), yhdysvaltalainen näyttelijä
Gloria Henry (1923–2021), yhdysvaltalainen näyttelijä
Gloria Koussihouede (s. 1987), beniniläinen uimari
Gloria Macapagal-Arroyo (s. 1947), Filippiinien tasavallan 14. presidentti
Gloria Milland (s. 1940), italialainen näyttelijä
Gloria Naylor (1950–2016), yhdysvaltalainen kirjailija
Gloria Richard (s. 1934), kanadalainen oopperalaulaja ja musiikkipedagogi
Gloria Saarinen (s. 1934), uusiseelantilaissyntyinen kanadalainen pianisti
Gloria Steinem (s. 1934), yhdysvaltalainen feministi, journalisti ja kirjailija
Gloria Stuart (1910–2010), yhdysvaltalainen näyttelijä
Gloria Swanson (1899–1983), yhdysvaltalainen näyttelijä
Gloria Trevi (s. 1968), meksikolainen laulaja-lauluntekijä
Gloria Ubiebor (s. 1979), nigerialainen pikajuoksija ja olympiamitalisti
Gloria Vanderbilt (1924–2019), yhdysvaltalainen näyttelijä, kuvataiteilija ja kirjailija
Gloria Jean Watkins, bell hooks (1952–2021), yhdysvaltalainen kirjailija, feministi ja professori

Kuvitteellisia Glorioita
Gloria Clandon, henkilöhahmo George Bernard Shaw’n näytelmässä Ei sitä voi koskaan tietää (1898, suom. 1909)
Gloria Grant, sivuhahmo Hämähäkkimies-sarjakuvissa
Gloria Pritchett, henkilöhahmo televisiosarjassa Moderni perhe
Gloria Stivic, Archie Bunkerin tytär  ja Michael Stivicin puoliso televisiosarjassa Perhe on pahin
Gloria Swenson, nimihenkilö elokuvassa Gloria – gangsteriheila

Lähteet

Etunimet
Lordi Forbes

Lordi Forbes (eng. Lord Forbes) on on skotlantilainen päärinarvo. 

Lordin arvo annettiin joskus n. 1444-1445 Sir Alexander Forbesille, ritarille, joka oli tuolloin Forbesin lääninherrana ("feudal baron"). Vuonna 1445 hänen mainitaan lordi Forbesina ja viimeinen maininta hänestä lordina on 12. heinäkuuta 1447.
 Alexanderin jälkeläinen William, 12. lordi Forbes, toimi Aberdeenshiren ja Kincardineshiren lordiluutnanttina. James, 17. lordi Forbes, oli Britannian armeijan kenraali ja toimi Skotlannin parlamentin ylähuoneen jäsenenä vuosina 1806–1843. Jamesin poika Walter, 18. Lordi Forbes, taisteli Waterloon taistelussa vuonna 1815.

Vuonna 2017 arvonimi siirtyi nykyiselle 23. lordille Malcolm Forbesille, joka on myös Forbesin suvun päämies.

Forbesin lordit 

 Alexander Forbes, 1. Lordi Forbes  (1380–1448)
 James Forbes, 2. Lordi Forbes (k. 1462)
 William Forbes, 3.  Lordi Forbes (k. 1483)
 Alexander Forbes, 4.  Lordi Forbes (k. 1491)
 Arthur Forbes, 5.  Lordi Forbes (k. 1493)
 John Forbes, 6. Lordi Forbes (1475–1547)
 William Forbes, 7. Lordi Forbes (1513-1593)
 John Forbes, 8. Lordi Forbes (1561–1606)
 Arthur Forbes, 9. Lordi Forbes (1581–1641)
 Alexander Forbes, 10. Lordi Forbes (k. 1672)
 William Forbes, 11. Lordi Forbes (k. 1697)
 William Forbes, 12. Lordi Forbes (1656–1716)
 William Forbes, 13. Lordi Forbes (k. 1730)
 Francis Forbes, 14. Lordi Forbes (1721–1734)
 James Forbes, 15. Lordi Forbes (1689–1761)
 James Forbes, 16. Lordi Forbes (1749–1804)
 James Ochanbar Forbes, 17. Lordi Forbes (1765–1843)
 Walter Forbes, 18. Lordi Forbes (1798–1868)
 Horace Forbes, 19. Lordi Forbes (1823–1914)
 Atholl Monson Forbes, 20. Lordi Forbes (1841–1916)
 Atholl Forbes, 21. Lordi Forbes (1882–1953)
 Nigel Ivan Forbes, 22. Lordi Forbes (1918–2013)
 Malcolm Forbes, 23. Lordi Forbes (s. 1946)

Tämänhetkinen perillinen on nykyisen Lordi Forbesin poika, Geordie Malcolm Andrew Forbes (s. 2010).

Katso myös 

 Forbesin klaani

Lähteet 

Forbes
B. C. Forbes

Bertie Charles Forbes (14. toukokuuta 1880 Skotlanti – 6. toukokuuta 1954 Yhdysvallat) oli skotlantilainen taloustoimittaja ja kirjailija, joka tunnetaan erityisesti yhdysvaltalaisen Forbes-lehden perustajana.

Elämä ja ura 
Forbes syntyi Aberdeenshiressa, Skotlannissa. Hänen isänsä Robert Forbes oli kauppias sekä räätäli. Valmistuttuaan Dundeen yliopistosta vuonna 1897 Forbes siirtyi työskentelemään toimittajana paikalliselle uutislehdelle vuoteen 1901 asti kunnes hän muutti Johannesburgiin, Etelä-Afrikkaan. Siellä Forbes oli töissä The Rand Daily Mail-sanomalehden ensimmäisen päätoimittaja Edgar Wallacen alaisena. 

Hän muutti Yhdysvaltoihin vuonna 1904 ja perusti Forbes-lehden vuonna 1917. Forbes toimi lehden päätoimittajana aina kuolemaansa asti. 

B.C. Forbes kuoli 6. huhtikuuta 1954. Hänen ruumiinsa vietiin takaisin kotimaahansa Skotlantiin, jossa se haudattiin Aberdeenshireen.

Kirjallisuutta 

 Finance, Business and the Business of Life (1915)
 Men Who Are Making America (1917)
 Forbes Epigrams (1922)
 Men Who are Making the West (1923)
 Automotive Giants of America (1925)
 How to Get the Most Out of Business (1927)
 101 Unusual Experiences (1952)
 America's Twelve Master Salesmen (1952)

Lähteet 

Yhdysvaltalaiset päätoimittajat
Yhdysvaltalaiset kustantajat‎
Yhdysvaltalaiset kirjailijat
Brittiläiset päätoimittajat
Skotlantilaiset kirjailijat
Amerikanskotlantilaiset
Forbes
Vuonna 1880 syntyneet
Vuonna 1954 kuolleet
Jegor Tšinahov

Jegor Vitaljevitš Tšinahov (; s. 1. helmikuuta 2001 Omsk, Venäjä) on venäläinen jääkiekkoilija, joka edustaa NHL-seura Columbus Blue Jacketsia. Hän on pelipaikaltaan oikea laitahyökkääjä. Columbus Blue Jackets varasi Tšinahovin ensimmäisellä kierroksella 21. pelaajana NHL:n varaustilaisuudessa 2020.

Ura

Seuraura 
Tšinahovin kasvattajaseura on SDYUSASHOR Omsk. Hän pelasi myöhemmät juniorivuotensa Avangard Omskissa. Tšinahov oli kaudella 2017–2018 seuran U17-junioreiden toiseksi paras pistemies Arseni Gritsjukin jälkeen tehoilla 26+37=63, joilla hän sijoittui koko Venäjän U17-juniorisarjan pistepörssissä neljänneksi. Tšinahov debytoi samalla kaudella myös Omskije Jastrebyn joukkueessa Venäjän nuorten sarja MHL:ssä. Kaudella 2018–2019 hän toimi joukkueen varakapteenina. Tšinahov voitti Jastrebyn sisäisen piste- ja syöttöpörssin tehoilla 27+42=69, joilla hän sijoittui koko MHL:n syöttöpörssissä toiseksi edellään vain Altai Ust-Kamenogorskin Stas Petrosjan sekä pistepörssissä viidenneksi. Tšinahov debytoi kauden aikana myös miesten peleissä pelattuaan VHL-joukkue Ižstal Iževskissä kaksi runkosarjaottelua tehopistein 2+1=3.

Columbus Blue Jackets varasi Tšinahovin ensimmäisellä kierroksella 21. pelaajana NHL:n varaustilaisuudessa 2020. Hänen varaustaan pidettiin yleisesti varsin yllättävänä, sillä Tšinahovia ei monissa ennakkoarvioissa pidetty potentiaalisena ensimmäisen kierroksen varauksena. Tšinahov debytoi Avangard Omskin KHL-joukkueessa kauden 2020–2021 avauskierroksella 3. syyskuuta 2020 Sibir Novosibirskiä vastaan. Hän sai ottelussa jääaikaa 10.48 minuuttia. KHL-uransa avausmaalin Tšinahov teki kahdeksannessa ottelussaan 25. syyskuuta 2020 Kunlun Red Staria vastaan. Hänen osumansa jäi Avangardin 3–1-voittoon päättyneen ottelun voittomaaliksi. Tšinahov sai myös syöttöpisteen Denis Zernovin tekemään avausmaaliin.

Maajoukkueura 

Tšinahov pelasi alle 20-vuotiaiden MM-kilpailuissa vuonna 2021. Hän edusti alle 20-vuotiaiden maajoukkuepelaajista koottua Venäjää myös miesten Karjala-turnauksessa vuonna 2020, jolloin Tšinahov pelasi niin ikään kolme A-maaottelua tehopistein 2+1=3. Hän teki näin ollen A-maajoukkuedebyyttinsä 5. marraskuuta 2020 Helsingin Hartwall Arenalla turnauksen isäntäjoukkue Suomea vastaan. Tšinahov merkittiin Venäjän kakkosketjun oikeaan laitaan Ilja Safonovin ja Maksim Groševin viereen. Hän teki ottelussa myös ensimmäisen A-maajoukkuemaalinsa.

Tšinahov pelasi myös alle 18-vuotiaiden MM-kilpailuissa vuonna 2019, jolloin hän voitti hopeaa. Tšinahov pelasi myös alle 18-vuotiaiden Hlinka Gretzky Cupissa vuonna 2018, jolloin hän voitti pronssia.

Tšinahov on pelannut myös yhden B-maaottelun.

Muuta 
Tšinahovin isä Vitali pelasi omalla urallaan hyökkääjänä pudotuspelit mukaan lukien yhteensä 294 ottelua Neuvostoliiton mestaruussarjassa, Kansainvälisessä liigassa ja Superliigassa. Hänellä oli New York Rangersin NHL-varaus vuodelta 1991, mutta Vitali Tšinahov ei kuitenkaan koskaan siirtynyt Pohjois-Amerikkaan.

Tilastot

Lähteet

Viitteet 

Venäläiset jääkiekkoilijat
Columbus Blue Jacketsin pelaajat
Columbus Blue Jacketsin varaamat pelaajat
Vuonna 2001 syntyneet
Elävät henkilöt
RJ Barrett

Rowan Alexander "RJ' Barrett Jr. (s. 14. kesäkuuta 2000 Toronto, Ontario, Kanada) on kanadalainen koripalloilija joka edustaa New York Knicksiä. Barrett voitti vuonna 2017 FIBA:n alle 19-vuotiaiden MM-kisat Kanadan kanssa. Hän valittiin myös finaalien arvokkaimmaksi pelaajaksi. New York Knicks valitsi Barrettin vuoden 2019 varaustilaisuudessa. Barrettin pelipaikka on pieni laitahyökkääjä ja heittävä takamies.

Lähteet

Vuonna 2000 syntyneet
Elävät henkilöt
Kanadalaiset koripalloilijat
Anton Tammi

Anton Tammi on suomalainen musiikkivideo-ohjaaja. Hänet tunnetaan parhaiten yhteistyöstään kanadalaisartisti The Weekndin kanssa. Tammi on ohjannut The Weekndille musiikkivideot Heartless, In Your Eyes ja Blinding Lights. Vuonna 2020 Blinding Lights palkittiin vuoden parhaana musiikkivideona MTV Video Music Awards -gaalassa.

Tammi on ohjannut musiikkivideoita myös Halseylle ja Lykke Lille.

Lähteet

Aiheesta muualla 
 

Suomalaiset musiikkivideo-ohjaajat
Norinco

China North Industries Group Corporation Limited (, lyhennys CNIGC tai CNGC) usein muodossa Norinco Group tai lyhyesti Norinco, esiintyy myös nimellä China Ordnance Industries Group Corporation Limited (), on erittäin suuri kiinalainen valtionyhtiö ja erityisesti puolustusteollisuusyrityksenä tunnettu monialainen teollisuuskonserni. Yhtiö on oman ilmoituksensa mukaan osaltaan vastuussa Kiinan kansanarmeijan käyttämien mekanisoitujen, digitalisoitujen ja älykkäämpien laitteiden kehittämisestä. Yhtiön kotipaikka on Peking.  

Vuonna 2020 yhtiö oli yhdysvaltalaisen talousjulkaisu Fortunen maailman suurimpien pörssiyhtiöiden Global 500 -listalla sijalla 154. Konserniyhtiöön kuuluu kymmeniä tytärorganisaatioita, jotka Kiinassa sijaitsevat pääosin 29 maakunnassa, suurkaupungissa tai autonomisella alueella.  Konserniorganisaatioon kuuluu useita pörssinoteerattuja tytäryhtiöitä. Esimerkiksi Shanghain pörssissä noteerattu, panssarivaunuja ja -ajoneuvoja, tykkejä ja rautatiekalustoa valmistava Inner Mongolia First Machinery Group on osa Norinco-konsernia. Samoin Shanghain pörssissä noteerattu autonosavalmistaja, Lingyun Industrial Corporation Limited (sisältäen esimerkiksi saksalaisen autonlukkovalmistaja Kiekert AG:n), kuuluu tähän kiinalaiseen monialakonserniin.

Tukholman kansainvälinen rauhantutkimusinstituutti (SIPRI) arvioi toimialalta keräämiensä tietojen perusteella Norincon olleen vuonna 2019 liikevaihdolla mitattuna maailman yhdeksänneksi suurin aseteollisuusyritys. SIPRIn mukaan Norincon aseteollisuuteen liittyvä liikevaihto (14,54 miljardia USD) edusti yhteensä 22 prosenttia yhtiön vuotuisesta kokonaisliikevaihdosta (65,93 mrd. USD).

Esimerkkejä Norinco konsernin tuotteista

Alla oleva kuvagalleria antaa vinoutuneen kuvan Norincon tuotetarjonnasta. SIPRIn mukaan on liikevaihdolla mitattuna noin 78 prosenttia konsernin tuotannosta tarkoitettu siviilikäyttöön.

Katso myös
AVIC
China Electronics Technology Group
China South Industries Group
Kiinan valtion laivanrakennusyhtymä

Lähteet

Aiheesta muualla
China North Industries Group (NORINCO (G))  (globalsecurity.org)
Esimerkkejä konsernin valmistamista pienemmistä aseista - Norinco (Company) Product List: Infantry / Small Arms  (militaryfactory.com)
Esimerkkejä konsernin valmistamista tankeista yms - NORINCO (Company) Chronological Equipment List: Armor / Land Systems  (militaryfactory.com)

Kiinalaiset energiayhtiöt‎
Kiinalaiset elektroniikkayhtiöt‎‎
Taekwondo – jalan ja käden tie

Taekwondo – jalan ja käden tie on vuonna 2014 julkaistu suomenkielinen tietokirja taekwondosta, jonka on kirjoittanut Jari Hintsanen. Kirja avaa lukijalle lajin historiaa, olemusta ja periaatteita sekä teknisten osa-alueiden keskeisimpiä piirteitä. Teoksen julkaisija on Tammerprint. Kirja on myyty loppuun vuoden 2017 syksyllä.

Lähteet

Aiheesta muualla
Kirja: Taekwondo – jalan ja käden tie (2014) LOPPUUNMYYTY! (25.10.2017) 

Suomalaiset tietokirjat
Kirjat urheilusta
Vuoden 2014 kirjat
Taekwondo
August Filip Armfelt

August Filip Armfelt  (16. maaliskuuta 1768 Tarvasjoki – 29. elokuuta 1839 Kemiö) oli suomalainen vapaaherra, sotilas ja valtiopäivämies.

Armfeltin vanhemmat olivat vapaaherra, kenraalimajuri Magnus Wilhelm Armfelt ja Maria Catharina Wennerstedt ja puoliso vuodesta 1796 Johanna Fredrika Lovisa Taube (k. 1846). Diplomaatti, jalkaväenkenraali Gustaf Mauritz Armfelt oli August Filip Armfeltin veli. Armfelt oli henkirakuunarykmentissä kersantti  1776 ja kornetti 1778. Hän opiskeli tämän jälkeen sotakouluissa Karlskronassa ja Braunschweigissa, palaten Ruotsiin 1785. Luutnantiksi henkirakuunarykmentissä Armfelt tuli 1787, kapteeniksi ja kuninkaan aliadjutantiksi 1787 ja yliadjutantiksi 1790. Majuriksi hän yleni samana vuonna ja palveli vuodesta 1791 majurina Turun läänin rykmentissä. Everstiluutnantti ja sivustan kenraaliadjutantti hänestä tuli 1792. Sotapalveluksesta Armfelt erosi lopullisesti toukokuussa 1795.  Venäjän keisarin hovissa hänestä tuli vielä todellinen kamariherra 1818. Armfelt omisti Wiurilan kartanon Halikossa. Hän oli edustaja aatelissäädyssä Porvoon valtiopäivillä 1809.

Lähteet

 Suomalaiset everstit
 Suomalaiset aateliset
 Suomen suuriruhtinaskunnan aatelissäädyn valtiopäivämiehet
 Porvoon valtiopäivät
 Vuonna 1768 syntyneet
 Vuonna 1839 kuolleet
Hogwarts Legacy

Hogwarts Legacy on tuleva Avalanche Softwaren kehittämä ja Portkey Gamesin julkaisema avoimen pelimaailman roolipeli. Peli julkaistaan Windowsille, PlayStation 4:lle, PlayStation 5:lle, Xbox Onelle ja Xbox Series X ja Series S:lle 10. helmikuuta 2023.

Pelin tapahtumat sijoittuvat 1800-luvun velhomaailmaan, 100 vuotta ennen Harry Potter -kirjasarjan ja elokuvasarjan tapahtumia.

Pelaaminen 
Hogwarts Legacy sijoittuu avoimeen pelimaailmaan, 1800-luvun Tylypahkaan. Pelaajat voivat luoda oman hahmon, joka voi oppia tekemään erilaisia maagisia loitsuja, valmistamaan juomia, kesyttämään maagisia petoja ja hallitsemaan muita taistelukykyjä.

Lähteet

Aiheesta muualla 
 Viralliset verkkosivut 
 

Vuoden 2023 videopelit
Harry Potter -videopelit
Avoin pelimaailma -pelit
Toimintaroolipelit
Yhdysvalloissa kehitetyt videopelit
Xbox One -pelit
PlayStation 4 -pelit
Windows-pelit
Xbox Series X- ja Series S -pelit
PlayStation 5 -pelit
Songwen alue

Songwen alue on yksi Tansanian 31 hallinnollisesta alueesta. Se sijaitsee maan lounaisosassa Malawin ja Sambian vastaisella rajalla. Alue perustettiin vuonna 2016, kun se erottettiin omaksi alueekseen Mbeyan alueen länsiosasta.

Alueen pinta-ala on 27 599 neliökilometriä. Vuoden 2016 arvion mukaan siellä asui 1 125 520 asukasta, joista 46 prosenttia oli alle 15-vuotiaita. Asukkaista yli 65-vuotiaita oli vain 3 prosenttia. Songwe on jaettu neljään piirikuntaan, ja sen tärkein elinkeino on maanviljely. Alueen pääkaupunki on Vwawa.

Lähteet

Aiheesta muualla 

 Songwen alueen verkkosivut  

Tansanian alueet
Georgina

Georgina on naisen etunimi. Se on feminiininen vastine miehennimille Georg ja George. Lähtömuotona on kreikkalainen nimi Georgios.

Digi- ja väestötietoviraston mukaan Suomessa on vuoteen 2020 mennessä tilastoitu 214 Georgina-nimistä naista.

Tunnettuja Georginoja
Georgina de Albuquerque (1885–1962), brasilialainen taidemaalari
Georgina Bardach (s. 1983), argentiinalainen uimari ja olympiamitalisti
Georgina Battiscombe (1905–2006), brittiläinen kirjailija
Georgina Beyer (s. 1957), uusiseelantilainen poliitikko 
Georgina Cassar (s. 1993), gibraltarilainen rytminen voimistelija
Georgina Dobrée (1930–2008), brittiläinen klarinetisti
Georgina Evers-Swindell (s. 1978), uusiseelantilainen soutaja ja olympiavoittaja
Georgina García Pérez (s. 1992), espanjalainen tennispelaaja
Georgina Harland (s. 1978), brittiläinen nykyaikainen viisiottelija ja olympiamitalisti
Georgina ”Georgie” Henley (s. 1995), englantilainen lapsinäyttelijä
Georgina Leonidas (s. 1990), brittiläinen näyttelijä
Georgina Mace (1953–2020), brittiläinen suojelubiologi
Georgina Spelvin (s. 1936), yhdysvaltalainen näyttelijä

Lähteet

Etunimet
Final Fantasy XVI

Final Fantasy XVI on tuleva Square Enixin kehittämä ja julkaisema toimintaroolipeli PlayStation 5:lle. Peli on kuudestoista osa Final Fantasy -sarjassa. Pelin tuottaja on Naoki Yoshida ja ohjaaja Hiroshi Takai. Peli on tarkoitus julkaista PlayStation 5:lle kesällä 2023.

Peli sijoittuu kuvitteelliseen maailmaan nimeltään Valisthea, jossa kuusi ryhmittymää on konfliktin partaalla Rappioksi kutsutun vitsauksen takia. Pelin pääosissa ovat Clive Rosfield, Joshua Rosfield ja Jill Warrick.

Tarina

Hahmot ja maailma 
Final Fantasy XVI sijoittuu Valisthean maailmaan, jossa ihmiset ovat sukupolvien ajan eläneet rauhassa ja yltäkylläisyydessä Mothercrystal-kristallivuorten tuottaman eetterin ansiosta. Maailmaa hallitsevat kuusi eri ryhmittymää, joita ovat Rosarian suurherttuakunta, Sanbrequen pyhä imperiumi, Waoledin kuningaskunta, Dhalmekian tasavalta ja Rautakuningaskunta. Tarinan keskeisiä elementtejä ovat eikonit, kutsuttavat hirviöt joita hallitsevat tai ilmentävät Dominantit.

Clive Rosfield on Rosarian arkkiherttuan vanhin poika. Hän suojelee nuorempaa veljeään Joshuaa, joka voi muuttua tulen eikoniksi Phoenixiksi. Entinen prinsessa Jill Warrick on tuotu suojelemaan Rosarian herttuakuntaa pohjoisesta kotimaastaan, ja hän on Cliven ja Joshuan uskottu lapsuudenystävä.

Lähteet

Aiheesta muualla 
 Viralliset verkkosivut

Toimintaroolipelit
Final Fantasy -pelit
PlayStation 5 -pelit
Gina (nimi)

Gina on naisen etunimi. Se voi olla lyhentymä gina-loppuisista nimistä, kuten Georginasta tai Reginasta. Ginan lähtömuotona voi olla myös Virginia.

Suomessa Gina on vuoteen 2020 mennessä ollut virallisena etunimenä noin 160–170 naisella. Ginalla ei ole suomalaista, suomenruotsalaista eikä ortodoksista nimipäivää.

Norjassa Ginan nimipäivä on 30. huhtikuuta.

Tunnettuja Ginoja
Gina Bachauer (1913–1976), kreikkalainen pianisti
Gina Bellman (s. 1966), uusiseelantilaissyntyinen brittiläinen näyttelijä
Gina Carano (s. 1982), yhdysvaltalainen näyttelijä ja vapaaottelija
Gina Cigna (1900–2001), ranskalainen oopperalaulaja
Gina Gardiner (s. 1970), Gina G, australialainen poplaulaja
Gina Gershon (s. 1962), yhdysvaltalainen näyttelijä
Gina Gogean (s. 1977), romanialainen telinevoimistelija ja olympiamitalisti
Gina Haspel (s. 1956), yhdysvaltalainen virkamies ja CIA:n pääjohtaja
Gina Kingsbury (s. 1981), kanadalainen jääkiekkoilija ja olympiavoittaja
Gina Lollobrigida (s. 1927), italialainen näyttelijä
Gina Lückenkemper (s. 1996), saksalainen pikajuoksija
Gina Mastrogiacomo (1961–2001), yhdysvaltalainen näyttelijä
Gina Oselio, oik. Ingeborg Mathilde Laura Aas (1858–1937), norjalainen oopperalaulaja
Gina Raimondo (s. 1971), yhdysvaltalainen demokraattipoliitikko ja kuvernööri
Gina Rinehart (s. 1954), australialainen yritysjohtaja ja miljardööri
Gina Rodriguez (s. 1984), yhdysvaltalainen näyttelijä
Gina Stechert (s. 1987), saksalainen alppihiihtäjä
Gina Wild, oik. Michaela Schaffrath (s. 1970), saksalainen pornonäyttelijä

Kuvitteellisia Ginoja
Gina Cross, toinen päähenkilöistä videopelissä Half-Life: Decay
Gina Ekdal, henkilöhahmo Henrik Ibsenin näytelmässä Villisorsa (1884)
Gina Tribbiani, Joey Tribbianin sisko televisiosarjassa Joey

Lähteet

Etunimet
Flexenarena

Flexenarena on laskettelurinne Lech Zürs am Arlbergin talviurheilukeskuksessa Zürsin kylässä Lechissä Itävallassa.

Miehet ja naiset kilpailivat tällä rinteellä ensimmäistä kertaa marraskuun 2020 lopulla uudistetussa parisuurpujottelussa, joka uudistuksen myötä kantaa nimeä parikilpailu.

Lähteet
Lifts & ski slopes in Lech Zürs lechzuers.com 
Facts and figures about the Flexenarena in Zürs lechzuers.com 
Results – Lech/Zürs fis-ski.com 

Itävallan laskettelurinteet
Alppihiihdon maailmancupin rinteet
Vorarlberg
Associate professor

Associate professor (usein isot kirjaimet Associate Professor) on akateeminen nimike, jolla on kansainvälisesti kolme päämerkitystä.

Yhdysvalloissa, sekä useissa pohjoisamerikkalaisen järjestelmän mukaisissa maissa, Associate professor on välivaihe apulaisprofessorin (Assistant professor) ja ns. täyden professorin (Full professor) välissä. Tässä järjestelmässä Associate professor on tyypillisesti ensimmäinen ylennys, joka saavutetaan henkilön vakinaistamisen yhteydessä.

Kansainyhteisön järjestelmässä Associate professor -nimikettä käytetään joissakin maissa vanhemman lehtorin (Reader) sijaan. Associate professor on tässä järjestelmässä tyypillisesti toinen tai kolmas ylennys akateemisella uralla.

Nykyisin Associate professor -nimikkeellä tarkoitetaan kansainvälisesti tarkastellen dosenttia. Tätä käännöstä on myös Suomen dosenttiliitto suositellut käytettävän vuodesta 2019 lähtien. 

Aalto-yliopisto käyttää pohjoisamerikkalaista järjestelmää ja kääntää Associate professor -nimikkeen suomeksi professoriksi. Helsingin yliopisto käyttää Associate professor -nimikkeestä käännöstä apulaisprofessori, mutta erotuksena pohjoisamerikkalaiseen järjestelmään, Helsingin yliopiston urapolkumallissa apulaisprofessorin työsopimus on määräaikainen.

Lähteet 

Professorit
Jake Jervis

Jake Mario Jervis (s. 17. syyskuuta 1991 Wolverhampton, Yhdistynyt kuningaskunta) on englantilainen jalkapalloilija joka edustaa Veikkausliigassa pelaavaa Seinäjoen Jalkapallokerhoa. Jervis on pelipaikaltaan hyökkääjä.

Lähteet 

Englantilaiset jalkapalloilijat
Vuonna 1991 syntyneet
Elävät henkilöt
Jade Nyström

Jade Isabella Alexandra Nyström (ent. Jere Nyström, 5. tammikuuta 2004 Lapinjärvi) on suomalainen korkeushyppääjä. Hän on ollut ikäluokkansa poikien sarjan mestari 14-, 15- ja 16-vuotiaissa. Hänen edustamansa seura on Korian Ponsi ja hänen valmentajansa on Kai Niemi. Nyströmin ennätys on 23. heinäkuuta 2021 Lappeenrannassa hypätty 194 cm.

Vuonna 2021 Nyström oli 17-vuotiaana kaikkien aikojen nuorimpana ehdolla Suomen urheilugaalassa Vuoden esikuva -palkinnon saajaksi. Palkinto myönnettiin Petra Ollille.

Nyström sai Queer Of The Year -kilpailun Esikuva-palkinnon vuoden 2020 syyskuussa Pride-viikolla. Nyström on kertonut olevansa transnainen.

Lähteet

Vuonna 2004 syntyneet
Suomalaiset korkeushyppääjät
Elävät henkilöt
Gut Panker

Gut Panker on kartano Pankerin kunnassa Schleswig-Holsteinin osavaltiossa Pohjois-Saksassa. Lähellä Itämeren rantaa sijaitsevan kartanon historia alkaa myöhäiskeskiajalta. Sen etäisyys Hampurista on noin sata kilometriä koilliseen ja Kielistä noin 30 kilometriä itään. Suomalaisissa yhteyksissä Gut Panker tunnetaan myös nimellä Pankerin linna. Suomen kuninkaaksi aiottu Friedrich Karl syntyi siellä.

Historia 
Gut Panker kuului Rantzaun aatelissuvulle keskiajan lopulta vuoteen 1739, jolloin Ruotsin kuningas Fredrik I hankki sen omistukseensa. Fredrik I antoi Gut Pankerin aviottomien poikiensa Friedrich Wilhelm von Hessensteinin ja Karl Edward von Hessensteinin hallintaan. Näiden äiti oli Hedvig Taube. Karl Edward kuoli 1769, minkä jälkeen Gut Panker oli Friedrich Wilhelmin pääasiallinen asuinpaikka. Friedrich Wilhelm von Hessenstein kuoli Pankerissa 1808.

Friedrich Karl syntyi Gut Pankerissa toukokuussa 1868. Hänet tunnetaan valinnastaan Suomen kuninkaaksi vuonna 1918. Hän ei kuitenkaan koskaan toiminut kuninkaana, sillä Suomesta tehtiin tasavalta.

Gut Pankerin maita myytiin paikallisille talonpojille ensimmäisen maailmansodan jälkeen. Vuonna 1928 perustettiin Hessische Hausstiftung varmistamaan, että kartano säilyy Hessenin ruhtinassuvun omistuksessa. Toisen maailmansodan jälkeen Gut Panker toimi idästä saapuneiden pakolaisten majoituspaikkana ja trakehneninhevosten kasvattamona. Kartanon päärakennus peruskorjattiin 1954.

Päärakennus ja puutarha 
Gut Pankerin päärakennuksen vanhimmat osat ovat noin vuodelta 1650, ja sitä laajennettiin barokin hengessä 1700-luvun alussa. Nykyisen asunsa rakennus sai 1800-luvun alussa, jolloin rakennettiin kolmikerroksiset asuintornit. Julkisivu on pidetty valkoisena. Kartanon puutarha oli aikoinaan barokkityylinen, mutta 1800-luvulla se muutettiin ajan hengen mukaisesti englantilaistyyliseksi maisemapuutarhaksi.

Gut Pankerin ympäristössä sijaitsee pieni Hofsee-niminen järvi, jonka vesilintukanta on monipuolinen. Läheinen Itämeri tuottaa alueelle leudon mikroilmaston, ja kasvillisuus on Pohjois-Saksan oloihin nähden erittäin rehevää.

Gut Panker on Hessenin ruhtinassuvun omistuksessa ja yksityiskäytössä. Kartanon sivurakennuksia on vuokrattu taiteilijoille ja käsityöläisille.

Lähteet

Aiheesta muualla
Viralliset sivut

Kartanot
Saksan rakennukset ja rakennelmat
Schleswig-Holstein
Fynin hiippakunta

Fynin hiippakunta (), aiemmin Odensen hiippakunta on yksi Tanskan kansankirkon hiippakunnista. 

Se kattaa Fynin saaren ja sitä ympäröivät saaret. Hiippakunnan piispanistuin on Odensessa ja Odensen Pyhän Knuutin kirko (Sankt Knuds kirke) on hiippakunnan tuomiokirkko. Hiippakunta mainitaan ensimmäistä kertaa Saksan keisarin kirjeessä vuodelta 988. Hiippakunnan ensimmäinen piispa oli Odinkar Hvide (988–10??)

Hiippakunnan piispa on vuodesta 2012 ollut Tine Lindhard.

Rovastikunnat 
Hiippakunnassa on 11 rovastikuntaa, 234 seurakuntaa ja seitsemän vaaliseurakuntaa. Hiippakunnan alueella on 251 kirkkoa.
 Assensin rovastikunta
 Bogensen rovastikunta
 Fåborgin rovastikunta
 Hjallesen rovastikunta
 Kerteminden rovastikunta
 Langeland-Ærøn rovastikunta
 Middelfartin rovastikunta
 Nyborgin rovastikunta
 Odense Sankt Knudsin rovastikunta
 Midtfynin rovastikunta
 Svendborgin rovastikunta

Piispat

Katolinen aika 

 988–10??: Odinkar Hvide 
 1022–10??: Reiner I
 1048–1072: Gilbert 
 1101–11??: Hubald 
 1136–1138: Hermann 
 1138–1163: Ricolf 
 1163–11??: Linus 
 1170–1186: Simon 
 1186–1213: Johann I
 1213–1236: Lojus 
 12??–1245: Iver 
 1245–1247: Niels 
 1247–1252: Jakob 
 1252–1267: Reiner II
 1267–1276: Peter 
 1277–1286: Johann II

 1286–1300: Gisiko 
 1304–1339: Peder Pagh 
 1340–1362: Niels Jonassøn
 1362–1376: Erik Jensen Krabbe 
 1376–1392: Waldemar Podebusk
 1392–1400: Theus Podebusk 
 1400–1420: Jens Ovesen 
 1420–1440: Navne Jensen 
 1440–1460: Henning Torkildsen Ulfeld 
 1460–1474: Mogens Krafse 
 1475–1501: Karl Rønnow 
 1501–1517: Jens Andersen Beldenak 
 1523–1529: Jens Andersen Beldenak 
 1529–1534: Knud Henriksen Gyldenstierne 
 1534–1535: Gustav Trolle 
 1535–1536: Knud Henriksen Gyldenstierne

Luterilainen aika 

 1537–1559: Jørgen Jensen Sadolin 
 1560–1587: Niels Jespersen 
 1587–1606: Jacob Madsen Vejle 
 1606–1616: Hans Knudsen Vejle 
 1616–1651: Hans Mikkelsen 
 1651–1663: Laurids Jacobsen Hindsholm 
 1663–1676: Niels Hansen Bang 
 1677–1703: Thomas Kingo 
 1703–1712: Christian Rudolph Müller 
 1712–1717: Christian Muus 
 1718–1731: Jacob Lodberg 
 1732–1762: Christian Ramus 
 1763–1785: Jakob Ramus 
 1786–1803: Tønne Bloch 

 1804–1810: Peder Hansen 
 1811–1834: Frederik Plum 
 1834–1848: Nicolai Faber 
 1851–1889: Christian Thorning Engelstoft 
 1889–1899: Harald Stein 
 1900–1903: Hans Valdemar Sthyr 
 1903–1921: Laurits Nicolai Balslev 
 1922–1922: Gabriel Koch 
 1922–1938 Anders Jensen Rud 
 1938–1958: Hans Øllgaard 
 1958–1984: Knud Christian Holm 
 1984–1995: Vincent Lind 
 1995–2012: Kresten Drejergaard 
 2012→ Tine Lindhardt

Lähteet

Aiheesta muualla 
 Hiippakunnan viralliset sivut

Tanskan kansankirkon hiippakunnat
Herman Höckert

Herman Höckert (26. marraskuuta 1749 Tukholma – 7. kesäkuuta 1835 Vaasa) oli suomalainen kauppaneuvos, raatimies ja valtiopäivämies.

Herman Höckertin vanhemmat olivat peruukintekijä Carl Höckert ja Catharina Elisabet Schultz ja puolisot 1774–1793 Hedvig Margaretha Sinius ja 1793–1834 Magdalena Christina Westling. Höckert, joka opiskeli kaupan alaa Tukholmassa, muutti Vaasaan alle 20-vuotiaana.  Hän toimi siellä ensin kauppahuoneen kirjanpitäjänä, mutta sai kauppiaan oikeudet 1774. Höckert hankki ja rakennutti laivaveistämöiden osakkaana kauppa-aluksia, mutta omisti myös teollisuusyrityksiä ja piti kestikievaria. Hänet valittiin Vaasan kaupunginvanhimpiin 1780 ja raatimieheksi 1782. Kauppaneuvoksen arvonimen hän sai 1810. Höckert oli porvarissäädyssä valtiopäiväedustaja  Porvoon valtiopäivillä 1809.

Tullihallituksen ylijohtaja, valtioneuvos Herman Peter Höckert oli Herman Höckertin pojanpoika.

Lähteet

Viitteet 

Suomalaiset kauppiaat
Suomalaiset laivanvarustajat
Suomalaiset raatimiehet
Kauppaneuvokset
Suomen suuriruhtinaskunnan porvarissäädyn valtiopäivämiehet
Porvoon valtiopäivät
Vuonna 1751 syntyneet
Vuonna 1835 kuolleet
Suomen lähetyskunta 1808
McCoy

McCoy on muun muassa seuraavien henkilöiden sukunimi:

 Alfred W. McCoy  (s. 1945), yhdysvaltalainen historioitsija ja historian professori
 Andy McCoy, oik. Antti Hulkko (s. 1962), suomalainen rock-muusikko
 Angela McCoy, oik. Angela Nicoletti-Hulkko (s. 1964), yhdysvaltalainen näyttelijä ja laulaja
 Carl McCoy  (s. 1963), englantilainen rockmuusikko
 Elaine McCoy (1946–2020), kanadalainen poliitikko ja senaattori
 Ernie McCoy (1921–2001), yhdysvaltalainen kilpa-autoilija
 Horace McCoy (1897–1955), yhdysvaltalainen kirjailija
 Rose Marie McCoy (1922–2015), yhdysvaltalainen lauluntekijä
 Sandra McCoy (s. 1979), yhdysvaltalainen näyttelijä ja tanssija
 Sylvester McCoy (s. 1943), skotlantilainen näyttelijä
 Travie McCoy (s. 1981), yhdysvaltalainen hip-hop -artisti
 Wilson McCoy (1902–1961), yhdysvaltalainen sarjakuvataiteilija

Etunimenä 
 McCoy Tyner (1938–2020), yhdysvaltalainen jazzpianisti
Suseån

Suseån on Ruotsissa Hallandin läänissä virtaava noin 40 kilometriä pitkä joki, joka muodostaa Suseånin vesistössä sen 61 kilometriä pitkän pääuoman alaosan. Joen valuma-alueen pinta-ala on 450 neliökilometriä ja se laskee Pohjanmeren ja Itämeren vaihettumisvyöhykkeeseen Kattegatiin lähellä Skreaa Falkenbergin kunnassa.

Joen kulku ja pääuoma 
Suseån saa nimensä Slättåkrassa jokilaakson tasangolla, jossa kolme sivu-uomaa yhtyvät Suseåniksi. Paikan korkeus on 44 metriä mpy. Nämä sivu-uomat ovat Slissån, Döblaån sekä vielä Slättåkran kautta virtaava metsäoja. Slättåkrasta etelään jatkuva laakso ei ole kovin kalteva ja pohjalle on kertynyt sedimenttiä. Tämän vuoksi joki alkaa nyt meanderoida voimakkaasti. Muistona vanhoista uomista löytyy nykyisen uoman vierestä juoluoita. Osa niistä ovat luontaisia, mutta osa on voinut syntyä uoman oikaisussa. Alempana laakso kapenee ja soistuu. Kvibillessä joki saapuu viljellylle alueelle. Peltoalueella joki kääntyy eteläisestä kohti luoteista suuntaa. Se säilyttää suunnan lähes joensuuhun asti. Jokea seuraavat rautatie, moottoritie ja paikalliset maantiet. Joenvarsitaajamia ovat alaspäin mentäessä Kvibille, Getinge, Slöinge ja Heberg. Hebergissä joki käännähtää kohti lounasta ja laskee viiden kilometrin päässä mereen. Vesistön erikoisuus on kaksi Suseånia. Eteläisempi uoma on yllä kuvattu uoma, ja pohjoisempi Suseån kohdellaan pääuona sivu-uomana.  

Ruotsin vesistöviranomaiset valitsevat pääuomaksi sellaiset joen haarat, joiden virtaama on suurin. Tämän vuoksi Suseånin vesistön pääuomana on eteläisempi Suseån, joka on pohjoista Suseånia lyhyempi. Sen jatkeeksi tulee Slättåkrassa Slissånin sivuhaara ja sekin vaihtuu Gräsåsissa Sjöabäckeniksi, joka laskee Övrabökesjönista. Järvi on pääuoman lähdejärvi, jonka vedenpinta on 146 metrin korkeudella mpy.

Vesivoimaa 
Suseånin pääuomassa on neljä vesivoimalaitosta: Boberg, Berte Qvarn, Mostorps gård ja Semb. Voimaloiden yhteisteho on 0,8 megawattia ja niiden vuosituotanto on noin 3,6 gigawattituntia.

Lähteet

Huomautuksia

Viitteet 

Ruotsin joet
Halmstadin kunta
Falkenbergin kunta
Luettelo Sturmabteilungin komentajista

Tässä artikkelissa luetellaan natsipuolueen (NSDAP) puolisotilaallisen siiven Sturmabteilungin (SA, kirjaimellisesti "myrskyosasto") komentajat vuosien 1920 ja 1945 välillä. 

Koko SA:n ylin komentaja oli , kirjaimellisesti "korkein SA-johtaja" joka oli nimetty asema, kun taas  "esikunnan päällikkö" valvoi ryhmän päivittäistä toimintaa.

Oberster SA-Führer 

Keskittääkseen SA:n uskollisuuden Hitler otti henkilökohtaisesti koko organisaation johtoonsa vuonna 1930 ja pysyi Oberster SA-Führerina koko Sturmabteilungin olemassaolon ajan. Vuoden 1931 jälkeen ne, joilla oli  Stabschef  arvo, kuten Ernst Röhm, hyväksyttiin SA:n komentajiksi.  Oberster SA-Führerillä  ei ollut erityisiä yhtenäisiä tunnuksia, ja se oli puolisotilaallinen arvonimi, joka voidaan merkitä monin eri tavoin. Esimerkiksi Göring loi monimutkaisen univormun, jossa oli hakaristi käsivarsinauha ja valkoiset palveluraidat. Sitä vastoin Maurice käytti ruskeaa Sturmabteilungin paitaa ilman tunnuksia, kuten Hitler, kun hänellä oli  Oberster SA-Führer  -titteli.

Stabschef 

Vuoden 1931 jälkeen Stabschefiä pidettiin SA:n todellisena johtajana.

Stabschefin alkuperäiset tunnukset koostuivat tammi-lehtisestä merkeistä, jota käytettiin iskusotilaan univormun kauluksessa. Valokuva todisteet osoittavat, että Röhmillä oli sellaiset tunnukset varhaisina aikoina kuin hän oli Stabschef. Kun Röhmin auktoriteetti lisääntyi, myös hänen tunnuksensa lisääntyivät. Vuoden 1931 puolivälistä peräisin olevista valokuvista nähdään, että Röhmillä on kaksi- ja sitten kolmilehtiset tunnusmerkit. Vuoden 1933 jälkeen Stabschefin tunnusmerkit koostuivat "ristikkäisten lanssien" kuviosta, jota seppelöi puoli tammenlehtiympyrä. Henkilökohtaisesti Röhmin suunnittelemana, se perustui Bolivian kenraalin tunnusmerkkeihin (Röhm toimi saksalaisena neuvonantajana Boliviassa 1920-luvun lopulla).

Kun Röhm murhattiin  pitkien puukkojen yönä vuonna 1934, hänen seuraajansa Lutze muutti tunnusmerkit seppeleisestä tammenlehtikuvioon, joka on identtinen Reichsführer-SS:n tunnusmerkkien kanssa. Tämä säilyi tunnuksina sodan loppuun saakka.

Viitteet

Kirjallisuus
Lumberjacks

Lumberjacks on suomalainen bluesyhtye. Eteläpohjalainen kvartetti sekoittelee rohkeasti tyylejä juurimusiikin laajassa kirjossa. Yhtyettä olivat perustamassa nykyisten jäsenten lisäksi laulaja-harpisti Mikael "Micke" Björklöf ja kitaristi Matti Loppela. 

Lumberjacks tarkoittaa suomeksi metsätyömiehiä. Kitaristi Urmas "Big hand" Niemi on julkisuudessa kertonut, että yhtyeen nimi ei ole hänen keksintöään, vaikka hän onkin joukon ainoa ammatikseen metsätöitä tekevä.

Lumberjacks on levyttänyt kaksi albumia ja esiintynyt kotimaan lisäksi myös Skandinaviassa, Keski-Euroopassa ja Yhdysvalloissa.

Lumberjacks-yhtye voitti bluesin EM-karsinnat eli European Blues Challenge (EBC 2020) Suomen loppukilpailun 2019. Koronavirus-pandemian (COVID-19) vuoksi European Blues Challenge EBC2020 Hollannin Zaandamissa (17.-18.4.2020) jouduttiin perumaan. European Blues Challenge EBC2021 kilpaillaan Puolan Chorzowissa, 25.-27.3.2021.

Kokoonpano 
 Urmas “Big Hand” Niemi – kitara, laulu
 Miikka "Chef" Kivimäki – basso, laulu
 Jarkko Salo – hammond,piano & laulu
 Janne Käpylä – rummut & laulu

Levytykset 

 Lumberjacks (2012)
 Chake 'Em Roots (2016)

Lähteet

Aiheesta muualla
 Lumberjacks virallinen kotisivu

Suomalaiset bluesyhtyeet
Århusin hiippakunta

Århusin hiippakunta (Århus stift) on yksi Tanskan kansankirkon hiippakunnista ja sen toiminta on alkanut varhaisella keskiajalla. Hiippakunnan ensimmäiseksi piispaksi vihittiin Reginbrand i vuonna 948. Århusin kaupungin piispa oli yksi kolmesta tanskalaisesta piispasta, joka oli mukana suuressa Ingelheimin kirkollikokouksessa Saksassa 948. Hiippakunta lakkautettiin kuitenkin 988, mutta perustettiin uudelleen 1070, jolloin alettiin rakentaa ensimmäistä tuomiokirkkoa, Nikolain kirkkoa Århusiin.

Hiippakunnan alue käsittää Jyllannin niemimaan koillisosan, Viborgin hiippakunnan eteläpuolella. Hiippakunnan tuomiokirkkona on 1200-luvulta alkaen Århusin Sankt Klemensin kirkko.

Hiippakunnan piispana on vuodesta 2015 alkaen Henrik Wigh-Poulsen. Hiippakunta on jaettu 14 rovastikuntaan ja 336 seurakuntaan. Hiippakunnassa on noi 330 pappia.

Piispat

Katolinen aika 

 1157– Eskil
 1165–1191 Svend
 1191–1204 Peder Vognsen 
 1204–1215 Skjalm Vognsen 
 1215–1224 Ebbe Vognsen 
 1224–1246 Peder Elafsen 
 1249–1260 Peder Ugetsen 
 1261–1272 Tyge
 1272–1276 Peder IV
 1276–1288 Tyge II
 1288–1306 Jens Assersøn 
 1306–1310 Esger Juul 

 1310–1325 Esger Bonde 
 1325–1352 Svend 
 1352–1369 Poul 
 1369–1386 Oluf 
 1386–1395 Peder Jensen Lodehat 
 1395–1424 Bo Mogensen 
 1424–1449 Ulrik Stygge 
 1449–1482 Jens Iversen Lange 
 1482–1490 Ejler Madsen Bølle 
 1490–1520 Niels Clausen 
 1520–1536 Ove Bille

Luterilainen aika 

 1537–1557 Mads Lang 
 1557–1587 Lauritz Bertelsen 
 1587–1590 Peder Jensen Vinstrup 
 1591–1593 Albert Hansen 
 1593–1626 Jens Gjødesen 
 1626–1643 Morten Madsen 
 1645–1660 Jacob Matthiesen 
 1660–1664 Hans Brochmand 
 1664–1691 Erik Grave 
 1691–1713 Johannes Braem 
 1713–1738 Johannes Ocksen 
 1738–1764 Peder Jacobsen Hygom 
 1764–1777 Poul Mathias Bildsøe 
 1777–1788 Jørgen Hee 
 1788–1805 Hector Frederik Janson 
 1805–1829 Andreas Birch 

 1829–1830 Peter Hans Mønster 
 1830–1845 Jens Paludan-Müller
 1845–1881 Gerhard Peter Brammer 
 1881–1884 Bruun Juul Fog 
 1884–1905 Johannes Clausen 
 1905–1907 Fredrik Nielsen 
 1907–1916 Hans Sophus Sørensen 
 1916–1931 Thomas Schiøler 
 1931–1940 Fritz Bruun-Rasmussen 
 1940–1962 Skat Hoffmeyer 
 1962–1963 Kai Jensen 
 1963–1980 Henning Høirup 
 1980–1994 Herluf Eriksen 
 1994–2015 Kjeld Holm
 2015– Henrik Wigh-Poulsen

Lähteet

Aiheesta muualla 
 Århusin hiippakunnan kotisivuː https://aarhusstift.dk/

Tanskan kansankirkon hiippakunnat
Kaakkois-Suomen ortodoksinen seurakunta

Kaakkois-Suomen ortodoksinen seurakunta toimii Kymenlaakson ja Etelä-Karjalan alueilla ja kuuluu Helsingin ortodoksiseen hiippakuntaan. Sen toiminta alkoi vuoden 2021 alusta, ja se muodostuu entisistä Haminan, Kotkan ja Lappeenrannan seurakunnista. Yhdistymisen oli tarkoitus tapahtua jo vuonna 2020, mutta Kirkollishallitus lykkäsi sitä vuodella, jotta uuden seurakunnan eri alueet saisivat tasapuolisen edustuksen seurakunnallisessa päätöksenteossa. Seurakunnalla on 4100 jäsentä, ja se jakautuu kolmeen toiminta-alueeseen, jotka noudattelevat entisten itsenäisten seurakuntien rajoja: Lappeenranta-Imatra, Kouvola-Hamina ja Kotka-Loviisa. Toiminta-alueet säilyttävät entiset kiinteistönsä ja työntekijänsä.

Lappeenranta-Imatra

Kouvolan toiminta-alue
Entisen Haminan ortodoksisen seurakunnan aluetta kutsutaan uuden seurakunnan myötä Kouvolan toiminta-alueeksi. Sen pappina toimii isä Ville Kiiveri.

Haminassa sijaitsee Pietarin ja Paavalin kirkko sekä kaikkien murheellisten ilolle omistettu hautausmaankirkko. Kouvolassa sijaitsee seurakunnan kirkkoherran virasto, Ortodoksiakeskus Sypressi, Pyhän Ristin kirkko ja tšasouna Myllykoskella.

Kotka-Loviisa
Entisen Kotkan ortodoksisen seurakunnan alueella asuu 1050 ortodoksia. Alueen uudeksi papiksi valittiin vuoden 2021 alusta lähtien Konstantin Strekachev.

Seurakunnan kirkkoja

Lähteet

Suomen ortodoksiset seurakunnat
Helsingin ortodoksinen hiippakunta
Hoskonen

Hoskonen voi tarkoittaa seuraavia henkilöitä:

Hannu Hoskonen, suomalainen poliitikko
Arttu Hoskonen, suomalainen jalkapalloilija.
The Adventures of Rad Gravity

The Adventures of Rad Gravity on Interplay Productionsin vuonna 1990 kehittämä ja Activisionin julkaisema tasohyppely ja toimintaseikkailupeli Nintendo Entertainment Systemille. Pelissä Rad Gravity nimisen sankarin on matkustettava kahdeksalle eri planeetalle ja löydettävä kadoksissa olevat Compuminds-olennot.

Lähteet

Aiheesta muualla 
 

Vuoden 1990 videopelit
Nintendo Entertainment System -pelit
Tasohyppelyt
Scifipelit
Metroidvania-pelit
Interplay Entertainmentin kehittämät videopelit
Kikka!

Kikka! on vuonna 2022 ensi-iltansa saanut suomalainen draamaelokuva, joka kertoo vuonna 2005 kuolleesta suomalaislaulaja Kikasta. Elokuvan käsikirjoitti Maarit Nissilä ja ohjasi Anna Paavilainen. Elokuvassa Kikkaa esittää Sara Melleri. Kikan DJ:tä ja toimittajaystävä Paulaa esittää Elena Leeve, Kikan miestä Henkkaa Jakob Öhrman, Ile Vainiota Aku Hirviniemi, Junnu Vainiota Martti Suosalo ja levyfirman pomoa Kai Vaine.

Elokuvan kuvaukset alkoivat helmikuussa 2021 ja sitä kuvattiin pääkaupunkiseudulla, Tampereella sekä useilla muilla paikkakunnilla, joilla Kikka keikkaili. Elokuvan budjetti on 1 505 000 euroa, josta Suomen elokuvasäätiön osuus on 855 000 euroa. Kikasta oli samaan aikaan kehitteillä myös toinen elokuva, jonka takana oli tuotantoyhtiö Kinosto ja ohjaaja Taru Mäkelä. Hanke ei saanut kuitenkaan Suomen elokuvasäätiöltä tukea ja se ei tule toteutumaan. 

Elokuvan tunnuskappale on Erika Vikmanin esittämä ”Kateus”, joka julkaistiin 9. syyskuuta 2022. Samana päivänä siitä julkaistiin myös musiikkivideo.

Kikka! sai ensi-iltansa 12. lokakuuta 2022.

Rooleissa

Arvosteluja 
 Marko Kilpilampi, Kulttuuritähdet  
 Ismo Puljujärvi, Iltalehti  
 Jasmin Vainio, Katso 
 Jussi Huhtala, Episodi  
 Kalle Kinnunen, Suomen Kuvalehti  
 Mari Koppinen, Helsingin Sanomat  
 Päivi Valotie, Turun Sanomat

Lähteet 

Vuoden 2022 suomalaiset elokuvat
Suomalaiset draamaelokuvat
Suomalaiset elämäkertaelokuvat
Kikka
Koskinen (televisiosarja)

Koskinen on suomalainen draamasarja, jonka julkaisu alkoi Ruutu+-suoratoistopalvelussa syksyllä 2021. Sarja perustuu Seppo Jokisen Koskinen-kirjasarjaan. Tarinan pohjana ovat kirjasarjan teokset Koskinen ja siimamies, Koskinen ja raadonsyöjä, Koskinen ja pudotuspeli, Hukan enkelit ja Piripolkka. Televisiokäsikirjoituksen niistä ovat tehneet Riku Suokas ja Heikki Syrjä. Kymmenosaisen sarjan kuusi osaa ohjaa sarjan pääohjaaja Lauri Nurkse ja loput neljät Riku Suokas.

Sarjasta alkoi toinen tuotantokausi toukokuussa 2022 ja kolmas on tekeillä. 

Koskinen-sarjan pääosassa on komisario Sakari Koskinen (es. Eero Aho), joka on töissä Tampereen poliisin väkivaltaisten rikosten yksikössä.

Sarjan kuvaukset alkoivat lokakuussa 2020 Tampereella.

Rooleissa

Lähteet 

2020-luvun televisiosarjat
Ruutu-alkuperäissarjat
Suomalaiset draamasarjat
Suomalaiset rikossarjat
Romaaneihin perustuvat televisiosarjat
Arado E.580

Arado E.580 oli saksalaisen Arado Flugzeugwerken toisen maailmansodan aikaan tekemä suunnitteluasteelle jäänyt kevyt suihkuhävittäjä. Koneessa oli BMW 003A-1 -suihkumoottori rungon yläpuolella. Aseistus oli kaksi 20 mm MG 151/20- tai 30 mm MK 108 -tykkiä nokassa.

Lähteet

Aiheesta muualla 

E.580
Saksalaiset hävittäjälentokoneet
1940-luvun hävittäjälentokoneet
Saksalaiset lentokoneprojektit, 1939–1945